Na temelju članka 55. Statuta Grada Koprivnice („Glasnik Grada Koprivnice“ broj 4/09., 1/12.,1/13. i 3/13.-pročišćeni tekst) gradonačelnik Grada Koprivnice dana 19. listopada 2017. godine, donio je

**ZAKLJUČAK**

**o zaključenju Sporazuma o suradnji na provedbi Operativnog plana razvoja cikloturizma Podravine i Prigorja u Koprivničko-Križevačkoj županiji 2017-2020**

**Članak 1.**

Zaključuje se Sporazum o suradnji na provedbi Operativnog plana razvoja cikloturizma Podravine i Prigorja u Koprivničko-križevačkoj županiji 2017.-2020., i to između Koprivničko-križevačke županije, Gradova i Općina (jedinica lokalne samouprave) na području Koprivničko-križevačke županije, Ministarstva unutarnjih poslova, Policijske uprave Koprivničko-križevačke županije, Hrvatskih cesta, Hrvatskih voda, Hrvatskih šuma, Županijske uprave za ceste Koprivničko-križevačke županije, Razvojne agencije Podravine i Prigorja d.o.o., Turističke zajednice Koprivničko-križevačke županije, Turističke zajednice Grada Koprivnice, Turističke zajednice Grada Križevaca, Turističke zajednice Grada Đurđevca, Turističke zajednice Središnje Podravine, Javne ustanove za upravljanje zaštićenim dijelovima prirode na području Koprivničko-križevačke županije, Hrvatske gospodarske komore i Hrvatske obrtničke komore te biciklističkih udruga: Biciklistički klub Rotor, Biciklistički klub Đurđevac, Križevačka udruga biciklista i Old timer klub Biciklin Koprivnica.

**Članak 2.**

Predmet Sporazuma iz članka 1. ovog Zaključka, je suradnja i moguće partnerstvo Sporazumnih strana na pripremi i provedbi projekata temeljenih na Operativnom planu razvoja cikloturizma Podravine i Prigorja u Koprivničko-križevačkoj županiji 2017.-2020.

KLASA: 334-01/17-01/0003

URBROJ: 2137/01-04-01/2-17-6

Koprivnica, 19.10.2017.

GRADONAČELNIK:

Mišel Jakšić, dipl. oec.

**OBRAZLOŽENJE**

U svrhu daljnjeg razvoja cikloturizma kao važnog selektivnog oblika turizma na području Koprivničko-križevačke županije, Koprivničko-križevačka županija je donijela Operativni plan razvoja cikloturizma Podravine i Prigorja 2017.-2020., a koji je sufinanciran sredstvima Ministarstva turizma Republike Hrvatske.

Glavni ciljevi provedbe Operativnog plana razvoja cikloturizma Podravine i Prigorja na području Koprivničko-križevačke županije 2017. - 2020. usklađeni su sa ciljevima razvoja cikloturizma prema Strategiji razvoja turizma Republike Hrvatske, a to su sljedeći:

1. Izgradnja i uređenje cikloturističkih ruta na način da udovoljavaju osnovnim kriterijima važeće domaće zakonske regulative i europskim standardima za cikloturizam (EuroVelo),

2. Opremanje ruta ujednačenom prometnom i turističkom signalizacijom,

3. Uređenje turističke infrastrukture kroz prilagodbu smještaja uvjetima ili kriterijima 'Bike & Bed' standardima te osiguranje potrebnih ugostiteljskih i servisnih sadržaja od interesa za cikloturiste,

4. Umrežavanje svih dionika relevantnih za turističko korištenje bicikala,

5. Promocija cikloturizma kao oblika održivog korištenja prostora i generatora stvaranja cjelogodišnje turističke ponude.

Predmet Sporazuma je suradnja i moguće partnerstvo Sporazumnih strana na pripremi i provedbi projekata temeljenih na Operativnom planu razvoja cikloturizma Podravine i Prigorja 2017.-2020. Sporazumne strane su Koprivničko-križevačka županija, Gradovi i Općine (jedinice lokalne samouprave) na području Koprivničko-križevačke županije, Ministarstvo unutarnjih poslova, Policijska uprava Koprivničko-križevačke županije, Hrvatske ceste, Hrvatske vode, Hrvatske šume, Županijska uprava za ceste Koprivničko-križevačke županije, Razvojna agencija Podravine i Prigorja d.o.o., Turistička zajednica Koprivničko-križevačke županije, Turistička zajednica Grada Koprivnice, Turistička zajednica Grada Križevaca, Turistička zajednica Grada Đurđevca, Turistička zajednica Središnje Podravine, Javna ustanova za upravljanje zaštićenim dijelovima prirode na području Koprivničko-križevačke županije, Hrvatska gospodarska komora i Hrvatska obrtnička komora te biciklističke udruge: Biciklistički klub Rotor, Biciklistički klub Đurđevac, Križevačka udruga biciklista i Old timer klub Biciklin Koprivnica.

Sporazumne strane se obvezuju da će u okviru svojih nadležnosti, ovlasti i financijskih mogućnosti pružati sveobuhvatnu podršku na provedbi aktivnosti iz Operativnog plana razvoja cikloturizma u Podravine i Prigorja 2017. - 2020.

Sporazum ne sadrži obvezu za financijsko učešće dionika već isto proizlazi iz posebnog interesa svakog dionika ponaosob.

Na temelju svega naprijed navedenog predlaže se gradonačelniku Grada Koprivnice Mišelu Jakšiću, dipl. oec. donošenje Zaključka u priloženom tekstu.

Nositelj izrade i predlagatelj akta:

UPRAVNI ODJEL ZA DRUŠTVENE

DJELATNOSTI I EUROPSKE POSLOVE

Pročelnik:

Darko Ledinski, prof.